Forvarnir og fordómar!

Sagt er að ef unglingar stundi íþróttir þá sleppi þeir líklega úr klóm eiturlyfja. Þessa klysju flytja silkihúfurnar í samfélaginu og fyrir bragðið ausa fé í unglingastarf íþróttanna. En hver er staðreyndin? Þegar menn fara á völlinn eða sitja heima og njóta íþróttaleikja þá svolgra þeir bjór á meðan. Ölstofurnar bjóða uppá breiðskjá fyrir þá sem vilja horfa á leikinn með öðrum og fá sér bjór.

Eftir leikinn fá leikmenn sér oft bjór eða góðan slurk af snuffi. Ég veit að það eru ekkert allir! En hvað verður um þá sem ekki taka þátt og falla ekki inní hópinn?
Þegar Íþróttamaður ársins er valinn þá eru allir edrú, eða hvað?
Í íþróttunum eru aðeins þeir lélegustu sem falla á lyfjaprófum, reykja, drekka eða fá sér í nös, eða hvað?

Eru menn ekki farnir að sjá það að eiturlyfin komast inní hvern sem ekki hefur einbeittan vilja til að segja nei.

Leyndardómurinn við að verða ekki Alkóhólisti, eiturlyfjafíkill, bjórþambari eða tóbaksþræll er að kunna að

segja nei á réttu augnabliki

. Þar er nefnilega kjarni málsins.

Ef uppeldi okkar miðar ekki að því að barnið læri að segja nei þá glatast barnið. Það er eitt sterkasta vopn foreldra að ala barnið upp í því umhverfi að nei er eðlilegur þáttur í lífinu. Við klikkum illilega í uppeldinu þegar við látum allt eftir barni okkar.

Og við svíkjum börnin okkar alvarlega þegar við látum aðra ala þau upp hvort sem það er skólinn, skátar, íþróttir eða bíóin. Skylda foreldranna er að vaka yfir heilbrigðu lífi barnanna.

Hin kristnu gildi hafa reynst mér afar sterkur bakhjarl. Ég lærði það ungur að "ungur maður gæti haldið vegi sínum hreinum með því að gefa gaum að Orði Guðs"! Guð segir í Orði sínu að líkami okkar sé musteri heilags anda. Íverustaður heilags anda? Þetta gaf mér ástæðu til að hugsa um líkama minn sem eign Guðs og ætlaður honum en ekki nikótíni, alkóhóli, kókaíni eða hórdómi.

Synd átti að forðast en ekki að faðma.

Íþróttir frelsa engan frá synd né eiturlyfjum þó þær byggi upp líkamlegan styrk og snerpu. Það er heilbrigð hugsun sem æfir okkur að segja nei við synd sem frelsar frá eitri og fíkn.

Það þjóðfélag sem segir okkur ekki satt getur ekki leitt unmennin frá fíkn til frelsis - það gerir aðeins rödd og boðskapur sannleikans.

Dýrð sé Guði fyrir að boðskapur hans um að líkaminn er musteri heilags anda er frelsandi boðskapur og frábær grunnur til forvarna.

kær kveðja

Snorri í Betel

Fyrri ummæli:
Sæll Snorri.

Takk fyrir þennan góða pistil, sem eru orð í tíma töluð.

kv.gmaria.

Ummæli:
Sæll,Snorri. Góður pistill eins og fyrri daginn.Setningin þín" Að segja nei á réttu augnabliki" kom við mig. Sjálfur var ég ungur maður þegar ég féll á þessu en fyrir GUÐS hjálp er frelsaður frá þessu. Svo las ég meira og meira .Þetta er allveg LAUKRÉTT hjá þér.Hin KRISTNU UPPELDISLEGU GILDI eru miklivægari enn menn almennt gera sér grein fyrir.OG svo þessi "SYND ÁTTI AÐ FORÐAST EN EKKI AÐ FAÐMA" Mögnuð setning hjá þér.Haltu áfram með svona VIÐVÖRUNAR ORÐ OG SETNINGAR. Þær verða aldrei annað en TIL GÓÐS.

Verkefni: Tilfinning
Merking: Gleði